**Beretning for året 2015/16**

Året, der jo i vores sammenhæng starter før årsskiftet, har været et år, der er igen har været et godt år i bestyrelsen, der har samarbejdet forbilledligt. Bestyrelsen har holdt 5 bestyrelsesmøder, hvor sagerne har været drøftet i en saglig og god tone. Bestyrelsens poster blev efter generalforsamlingen fordelt på samme måde som de foregående år.

**Forsikringer**

Der er tegnet nye forsikringer, som afløser de gamle, der var i forskellige selskaber. Vi har nu samlet alle forsikringer i et selskab, Tryg.

Herefter har vi brandforsikring, erhvervsansvarsforsikring, arbejdsskadeforsikring og motorkøretøjsforsikring. Hvorimod vi har valgt tyveriforsikringen fra, da selvrisikoen var så stor, at vi intet får ud af at søge erstatning i tilfælde af indbrud.

**Petanquebane**

Ved sidste generalforsamling blev det af et medlem foreslået et anlægge en petanquebane. Forslaget blev vedtaget, men initiativtagerne indvilligede i at man først skulle forsøge at gennemføre nogle spilledage på den eksisterende bane i Ni rvaneparkens grønne område. Trods flere dage, hvor der kunne komme interesserede fra begge foreninger, var der kun ganske få interesserede.

Det betød, at forslaget b lev trukket tilbage af forslagsstilleren.

**Snerydning**

- blev i den forgangne vinter varetaget af et nyt firma, da det gamle var gået konkurs. Vi indgik i et samarbejde med Nirvanaparken og har nu fælles entreprenør. Heldigvis blev vinteren meget mild, hvilket indebar, at vi sparede næsten 20.000 kr på budgettet.

**Basketballbane**

For to år siden vedtog generalforsamlingen, at der skulle anlægges en basketballbane. I sidste regnskabsår investerede vi i et basketballnet af høj kvalitet. I år har vi så udbygget banen med et rigtigt underlag, som ikke udsender støj, når der spilles på banen. Imidlertid har vi måttet købe assistance til anlægget af banen, og det betyder, at vi har haft en udgift på omkring 42.000 alt i alt for denne bane. Banen er imidlertid af høj kvalitet og vi tror og håber på at den kan holde i mange år. Indtil videre har den også været populær og brugt flittigt af unge mennesker både fra vores egen vej og nabovejene.

**Fastelavn, Sct. Hans og Sommerfest**

- blev begge gennemført til alles tilfredshed. Fastelavn i samarbejde med Nirvanaparken - et samarbejde, der er kommet for at blive.

Sommerfesten - arrangeret af Marie Kaas og Pernille Hjermov - blev et pænt tilløbsstykke med 47 tilmeldte, som havde en hyggelig dag med hoppepude til børnene og en hyggelig middag omkring grillen for de voksne.

**Kompostbunke**

Det blev ikke muligt at tømme kompostbunken i vinterens løb, da det ikke blev frostvejr. Til gengæld lykkedes det, da vi havde en tør periode i sommer.

**Fældning af træer ved pergolaen**

Sidste år vedtog generalforsamlingen at der skulle fældes en række høje træer ved pergolaen. Det skete allerede i marts måned. Der er siden genplantet et par nye træer, der ikke bliver så høje.

**Inspektion af regnvandskloakker**

Sandfangsbrøndene på begge sider af husrækkerne blev renset og i øvrigt fundet i orden. Fire brønde kunne ikke renses, da der er bygget hen over disse. Disse bedes selv sørge for rensning af brøndene. I denne forbindelse blev det konstateret, at der ikke er dræn langs husenes facader.

**Det Grønne Udvalg**

To medlemmer har i årets løb forladt Det grønne Udvalg, som derfor nu består af tre medlemmer. Der opfordres til, at nye medlemmer melder sig til de kommende arbejdsdage.

**Hjemmeside**

Vor beboer, Lars Bach har i årets løb fremkommet med et forslag til en ny hjemmeside for Helgavej. Den er meget tæt på endelig at være færdig - således at medlemmerne der i fremtiden kan søge information om hvad der sker og er sket på vejen. Adressen bliver i fremtiden www.helgavej.dk

**Generelt**

Meddelelserne fra bestyrelsen er udkommet fem gange i årets løb og det er planen, at det også vil ske i det kommende år. Dermed får beboerne løbende information om hvad der sker på vejen i almindelighed og får samtidig et indblik i bestyrelsens planer og tanker.

Bestyrelsen kan endvidere konstatere, at vort samarbejde med naboforeningen Nirvanaparken foregår eksemplarisk og til stor glæde for begge parter.

Bestyrelsen kan også konstatere, at der er god gang i salget af boliger på vejen. Liggetiderne er korte og priserne stiger. Der er med andre ord god grund til at være tilfreds med at bo på Helgavej.

På bestyrelsens vegne

**Kjeld Damgaard**